**Molitve vjernika**

**4. nedjelja došašća (19.12.2021.)**

1. Za pastire Crkve: u uzvišenosti i ljepoti tijela koje je danas sve više zasjenjeno grijehom, daj da radosno navijeste utjelovljenje tvoga Sina koje ozdravlja i posvećuje našu tjelesnost, molimo Te:
2. Nadahnjuj, Bože, sve koji planiraju budućnost narodâ i država da u pravdi i solidarnosti grade mir, molimo Te:
3. Za nas okupljene na ovoj Gozbi Kristove ljubavi: učini naša tijela dostojnim da postanu stožer spasenja, molimo Te.
4. Pomozi, Oče, svima koji su zaslijepljeni vremenitim bogatstvom i slavom da otkriju svjetlo i ljepotu prave istine, molimo Te:
5. Ojačaj, Gospodine, sve žalosne i osamljene da dolaskom tvoga Sina iskuse puninu radosti, molimo Te:
6. Podupri, Oče, svakoga od nas u nastojanju da ti na tvoj milosni dar odgovori poslušnom vjerom, molimo Te:
7. Neka nadolazeće svjetlo božićne ljubavi, koje otvara vrata tvom rođenju u našim srcima, prosvijetli naše odnose i ukloni svaki razdor i nemir, molimo Te:
8. Ispred nas su mnogi susreti; daj da u njima osjetimo Tvoju prisutnost koja srcu donosi istinsku radost, molimo Te:
9. Uvedi, Gospodine, u svoje kraljevstvo našu braću i sestre koji su usnuli u nadi uskrsnuća, molimo Te: